Publication: Magyar Közlöny
Issue: MK-2005-165 (Year: 2005, Number: 165)
Era: 2004-2010
Section: 2. számú melléklet a 60/2005. (XII. 21.) BM rendelethez
Paragraph Index: 482

4. A jelöltajánlások ellenõrzése A jelöltajánlások ellenõrzésének módjai 4.1. A jelöltajánlások ellenõrzésének támogatása az OEVI feladata. Az ellenõrzést számítógéppel támogatva végezheti vagy végeztetheti. Az ellenõrzést – tekintettel a nyilvántartásba vétel 3 napon belüli határidejére – az ajánlószelvények benyújtását követõen haladéktalanul, teljes körûen el kell végezni. 4.2. Az ajánlások törvényi feltételeinek meglétét a személyiadat- és lakcímnyilvántartásra, valamint a választójoggal nem rendelkezõ nagykorú polgárok nyilvántartására támaszkodva kell ellenõrizni. 4.3. A többszörös ajánlások kiszûrése érdekében valamennyi benyújtott ajánlószelvény ellenõrzését el kell végezni. Amennyiben a többszörös ajánlás miatt a már elõzõleg nyilvántartásba vett jelölt ajánlásainak száma a szükséges alá csökken, errõl értesíteni kell az OEVB-t. Az OEVB ilyen értelmû döntése esetén a jelölés elfogadásának megsemmisítését a jelöltnyilvántartáson át kell vezetni. 4.4. A jelöltajánlás számítógépes ellenõrzése esetén az OEVI vezetõjének biztosítania kell a rendszer mûködtetéséhez szükséges feltételeket. A jelöltajánlások ellenõrzésének számítógépes adatfeldolgozó rendszere mûködtetésének feltételei 4.5. A számítógépes adatfeldolgozást végzõ munkaállomások mûködtethetõk az OEVK-ban vagy a Közigazgatási Hivatalnál. 4.6. A TVI vezetõje a számítógépes jelöltajánlás-ellenõrzõ rendszer munkaállomásainak helyérõl a választás elsõ fordulóját megelõzõ 65. napig tájékoztatja az OVI vezetõjét. 4.7. Az OEVI, illetõleg a TVI vezetõje intézkedik a rendszer mûködési feltételeinek kialakításáról és a szükséges oktatások megtartásáról. A számítógépes jelöltajánlás-ellenõrzés folyamata 4.8. A számítógépes jelöltajánlás-ellenõrzést meg kell elõzze az ajánlószelvények formai ellenõrzése. 4.9. A formailag megfelelõ ajánlószelvények számítógépes ellenõrzését a választókerület és a jelölt adatainak megadásával kell kezdeni. 4.10. Az ajánlószelvényen szereplõ személyi azonosító alapján – amennyiben ezzel az azonosítóval a 4.2. pont szerinti nyilvántartások valamelyikében szerepel személy – a rendszer megjeleníti az ajánló személyi adatait a képernyõn, egyben javaslatot tesz az ajánlás elfogadására, felülvizsgálatára vagy visszautasítására. 4.11. A képernyõn megjelenõ adatokat az OEVI ellenõrzést végzõ megbízottja összehasonlítja az ajánlószelvényen szereplõ adatokkal. Az összehasonlítás eredményétõl és a rendszer javaslatától függõen tesz javaslatot az ajánlás elfogadására. 4.12. Az egy jelöltre vonatkozó összes ajánlószelvény feldolgozását követõen az OEVI az ajánlószelvényeket a számítógépes ellenõrzés eredményét tartalmazó kimutatással együtt átadja az OEVB-nek. 4.13. Az OEVB döntését követõen az OEVI gondoskodik a jelölt számítógépes nyilvántartásba vételérõl, szükség esetén intézkedik a jelölés megsemmisítésének átvezetésérõl.

Source: https://magyarkozlony.hu/hivatalos-lapok/07ce045628dcb16488cc02d2e6bb546d3bb12e0b/dokumentumok/0ef1f2dfe821877107c2507e7eaec47ecd085396/letoltes